《七夕宿天堂寺》
明代·刘炳

西风吹梦宿僧堂，谁遣黄金布地装。万叶宝灯秋弄影，九重珠地夜浮光。

天连象阙星辰湿，云护龙宫雨露凉。门外三车何必问，大千身色两俱忘。

作者简介：元明间江西鄱阳人，字彦炳。元顺帝至正中，从军于浙。元末诣朱元璋，献书言事。平江西，授中书典签。洪武中屡升大都督府掌记，除东阿知县。旋以病告归，年六十九卒。工诗，有《春雨轩集》。